Legenderne fortæller, at Túpac Inka Yupanqui omkring 1480 ledte en 9-12 måneder lang ekspedition i [[Stillehavet]], hvor han skulle have opdaget to stillehavsøer (''Nina chumpi'' ("Ildøen") og ''Hahua chumpi'' eller ''Avachumpi'', ("Den yderste Ø")). Rejsen er omtalt af spanieren Pedro Sarmiento de Gamboa i sit værk fra 1572 "Inkaernes historie", men der er blandt nutidige historikere skepsis om ekspeditionen nogensinde har fundet sted. Tilhængere har hævdet, at Túpac Inka nåede til [[Galápagosøerne]] og andre har hævdet, at en af øerne muligvis var [[Påskeøen]], hvor mundtlige overleveringer har hævdet, at en gruppe mennesker med "lange ører" ''hanau eepe'' ankom til øerne fra et ukendt land.<ref>[http://www.rongorongo.org/leyendas/031.htm The "Hanau Eepe", their Immigration and Extermination], Rongorongo.</ref>
 
Ved Túpac Inkas død i 1493 efterlod han sig to officielle sønner og anslået 90 uægte børn. Han havde udpeget Ccapac Huari, søn af sin [[konkubine]] Chuqui Ocllo, som arvtager til imperiet, men begge blev dræbt af rivaler kort efter Túpac Inkas død.<ref name=Gamboa/>{{rp|154-155}} Drabene banede vejen for den officielle søn Titu Cusi Hualpa til at overtage tronen.<ref name=Gamboa/>{{rp|106-107}}
Politik